b'\n_START_ARTICLE_\nOleksandr Dymytrenko\n_START_SECTION_\nAmat\xc3\xb6\xc3\xb6riura\n_START_PARAGRAPH_\nAmat\xc3\xb6\xc3\xb6rin\xc3\xa4 Dymytrenko otteli 65 ottelua, joista h\xc3\xa4n saavutti 57 voittoa. Voitoista 35 tuli ennen t\xc3\xa4ytt\xc3\xa4 aikaa. Amat\xc3\xb6\xc3\xb6rin\xc3\xa4 h\xc3\xa4n voitti juniorina Ukrainan mestaruuden vuonna 1998, superraskaan sarjan nuorten maailmanmestaruuden vuonna 2000 sek\xc3\xa4 Ven\xc3\xa4j\xc3\xa4n mestaruuden vuonna 2001.\n_START_SECTION_\nAmmattilaisura\n_START_PARAGRAPH_\nDymytrenko aloitti ammattilaisuransa vuonna 2001 tehty\xc3\xa4\xc3\xa4n sopimuksen hampurilaisen Klaus-Peter Kohlin Universum-tallin kanssa. Ensimm\xc3\xa4isess\xc3\xa4 ammattilaisottelussaan saman vuoden joulukuussa h\xc3\xa4n voitti Marcus Johnsonin nelj\xc3\xa4nnen er\xc3\xa4n teknisell\xc3\xa4 tyrm\xc3\xa4yksell\xc3\xa4._NEWLINE_Vuonna 2004 Dymytrenko voitti kahdeksaner\xc3\xa4isess\xc3\xa4 kamppailussa Ross Purittyn, jolle h\xc3\xa4nen maanmiehens\xc3\xa4 Volodymyr Klyt\xc5\xa1ko oli k\xc3\xa4rsinyt ammattilaisuransa ensimm\xc3\xa4isen tappion. Maaliskuussa 2005 Dymytrenko p\xc3\xa4\xc3\xa4si iskem\xc3\xa4\xc3\xa4n IBF-ammattilaisliiton juniorien MM-tittelist\xc3\xa4. Chris Kovalia vastaan k\xc3\xa4ydyss\xc3\xa4 ottelussa h\xc3\xa4n otti kakkoser\xc3\xa4ss\xc3\xa4 lukua, mutta voitti kymmener\xc3\xa4isen kamppailun kuitenkin kaikin tuomari\xc3\xa4\xc3\xa4nin. Saman vuoden hein\xc3\xa4kuussa h\xc3\xa4n voitti Andreas Sidonin toisen er\xc3\xa4n teknisell\xc3\xa4 tyrm\xc3\xa4yksell\xc3\xa4 WBO- ja IBF-liittojen intercontinental-titteliottelussa._NEWLINE_Vuonna 2006 Dymytrenko voitti uudelleen WBO-liiton intercontinental-mestaruudeen Fernely Felizi\xc3\xa4 vastaan ja puolusti titteli\xc3\xa4\xc3\xa4n samana vuonna toisen er\xc3\xa4n teknisell\xc3\xa4 tyrm\xc3\xa4yksell\xc3\xa4 Chad Van Sickle\xc3\xa4, ensimm\xc3\xa4isen er\xc3\xa4n tyrm\xc3\xa4yksell\xc3\xa4 Gonzalo Omar Basilea ja pistevoitolla Billy Zumbrunia vastaan. Vuonna 2007 Dymytrenko voitti intercontinental-otteluissa Malcolm Tannin (TKO 5) jaTimo Hoffmannin (TKO 12). Vuonna 2008 h\xc3\xa4n voitti Derric Rossyn viidennen er\xc3\xa4n teknisell\xc3\xa4 tyrm\xc3\xa4yksell\xc3\xa4 sek\xc3\xa4 Luan Krasniqin kolmannen er\xc3\xa4n tyrm\xc3\xa4yksell\xc3\xa4 oltuaan ottelun alun alakynness\xc3\xa4. _NEWLINE_Hein\xc3\xa4kuussa 2009 Dymytrenko otteli Eddie Chambersia vastaan p\xc3\xa4\xc3\xa4syst\xc3\xa4 WBO-liiton maailmanmestaruusotteluun ja oli koko ottelun pahasti ottavana osapuolena, mutta h\xc3\xa4visi tuomarien pisteiss\xc3\xa4 vain niukasti enemmist\xc3\xb6tuomiolla. _NEWLINE_Seuraavan kerran Dymytrenkon on m\xc3\xa4\xc3\xa4r\xc3\xa4 kohdata Krasniqi uudemman kerran, mutta ottelua on toistuvasti siirretty eik\xc3\xa4 p\xc3\xa4iv\xc3\xa4m\xc3\xa4\xc3\xa4r\xc3\xa4\xc3\xa4 ole julkistettu.'